༄༅། །དཔལ་རྡོ་རྗེ་འཇིགས་བྱེད་ཀྱི་སྔགས་
བཏུའི་རྗེས་གནང་བྱ་ཚུལ་རབ་གསལ་
སྒྲོན་མེ་ཞེས་བྱ་བ་བཞུགས་སོ། །
ན་མོ་གུ་རུ་བཛྲ་བྷཻ་ར་ཝཱ་ཡ། བླ་མ་འཇམ་དབྱངས་ཞི་ཁྲོ་ལ། །གུས་པས་
བཏུད་ནས་དེ་ཡི་གསུང། །རྩ་སྔགས་ལས་སྙིང་པོའི་སྔགས་བཏུས་ནས། །རྗེས་
གནང་བྱ་ཚུལ་གསལ་བར་བརྗོད། ། འདིར་དཔལ་རྡོ་རྗེ་འཇིགས་བྱེད་ཀྱི་སྔགས་
བཏུའི་རྗེས་གནང་བྱ་ཚུལ་ལ་གསུམ། །སྔོན་འགྲོ། །དངོས་གཞི། མཇུག་ཆོག་གོ།
དང་པོ་ལ་གཉིས། སློབ་དཔོན་གྱི་བྱ་བའི་སྔོན་འགྲོ་དང༌། སློབ་མ་ལ་བྱ་བའི་སྔོན་
འགྲོའོ། །དང་པོ་ནི། མཚན་ཉིད་དང་ལྡན་པའི་སློབ་དཔོན་གྱིས་གནས་ཁང་བདུད་
རྩི་དང་བ་བྱུང་གིས་བྱུགས་པ་ལ་མེ་ཏོག་གཅལ་དུ་བཀྲམས། རྡོར་དྲིལ། ཅང་ཏེའུ།
ལས་བུམ། ཕྱི་ནང་གི་མཆོད་པ། འདས་མ་འདས་ཀྱི་གཏོར་མ། ཚོགས་རྫས།
བགེགས་སྦྱོང་གི་ཆས། འཐོར་འབྲུ་སོགས་འོག་ཏུ་དགོས་པའི་ཡོ་བྱད་སྤྱི་དང་། ཁྱད་
པར་རས་སོགས་འདྲི་གཞི་གཙང་མ་དྲི་བཟང་དང་བ་བྱུང་གིས་བྱུགས་པ་ལ་རིའུ་མིག་
དགུ་པ་པདྨ་འདབ་བརྒྱད་ཀྱི་དབྱིབས་ཅན་མཐའ་མུ་ཁྱུད་ཟླུམ་པོས་བསྐོར་བ། རིའུ་
མིག་དགུ་ལ་ཚོན་དཀར་པོའི་སྟེང་དུ་ལི་ཁྲི་སྲབ་མོ་དང་། མོ་དང་། མུ་ཁྱུད་སྔོན་པོ་དང་གོང་
རས་ལྗང་གུས་བྲི། ལྟེ་བར་ཧཱུཾ་དང་འདབ་མ་བརྒྱད་ལ་དབྱངས་གསལ་ལྔ་བཅུ་སྡེ་ཚན་
བརྒྱད་དུ་བྱས་ནས་དཔེའུ་རིས་ལྟར་འདྲི། བཏུ་གཞིའི་དཀྱིལ་འཁོར་དེ་ཉིད་སྟེགས་
ཀྱི་ཁར་བཞག་པའི་མཐའ་མཆོད་པས་བསྐོར། བདག་བསྐྱེད་རྒྱས་བསྡུས་གང་རུང་
བཏང༌། གསང་ཆུ་བསྒྲུབ་བོ། །གཉིས་པ་སློབ་མ་ལ་བྱ་བའི་སྔོན་འགྲོ་ནི། མཚན་
ཉིད་དང་ལྡན་པའི་སློབ་མ་ལ་ཁྲུས་ཕྱག་མཎྜལ་བགེགས་སྦྱོང་ཆོས་བཤད་ཅི་རིགས་
སྔོན་དུ་འགྲོ་བས། སངས་རྒྱས་ཐམས་ཅད་གཅིག་བསྡུས་པ། །བཅོམ་ལྡན་འཇམ་
དཔལ་དབྱངས་ཉིད་ནི། །ཁྲོ་བོའི་མིང་ནི་གཤིན་རྗེའི་གཤེད། བདག་ལ་དགོངས་
413

པར་མཛད་དུ་གསོལ། །དྲག་པོ་གདུག་ཅིང་ཤིན་ཏུ་གཏུམ། །ཀྱེ་མ་སེམས་ཅན་འདི་
གདུལ་དཀའ། །ཐབས་ཆེན་ཁྲོ་བོ་ཆེན་པོའི་གསུང་། །ཐུབ་པ་ཆེན་པོས་བཤད་དུ་
གསོལ། །ཞེས་གསོལ་བ་ལན་གསུམ་འདབས་སུ་བཅུག་ལ་སྡོམ་པ་གཉིས་དཔོག་གོ།
གཉིས་པ་དངོས་གཞི་ལ་བཞི། བཏུ་གཞིའི་དཀྱིལ་འཁོར་བྱིན་གྱིས་བརླབས་ནས་
མཆོད་པ། བཏུ་གཞི་ལས་སྔགས་ཇི་ལྟར་བཏུ་བ། བཏུས་པའི་སྔགས་བྱིན་གྱིས་
བརླབས་ནས་མཆོད་པ། སྔགས་ཀྱི་རྗེས་གནང་བྱ་ཚུལ་ལོ། །དང་པོ་ནི། རང་གི་
ཐུགས་ཀའི་ཧཱུཾ་དང་བཏུ་གཞིའི་དབྱངས་གསལ་གྱི་ཡི་གེ་རྣམས་ལས་འོད་ཟེར་འཕྲོས་
པས། ཕྱོགས་བཅུ་སངས་རྒྱས་ཐམས་ཅད་ཀྱི་གསུང་གི་ཡོན་ཏན་དང་གསུང་རབ་ཀྱི་
བྱིན་རླབས་ཐམས་ཅད་དབྱངས་གསལ་གྱི་ཡི་གེའི་རྣམ་པར་སྤྱན་དྲངས། ཛཿཧཱུཾ་བཾ་
བཏུ་གཞིའི་ཡི་གེ་རྣམས་ལ་ཐིམས་པས་ཁ་དོག་མཐིང་ནག་བཀྲག་མདངས་དང་
ལྡན་ཅིང་འོད་ཟེར་སྣ་ལྔ་འཕྲོ་བར་གྱུར་པར་བསམས་ཏེ་དཔོན་སློབ་གཉིས་ཀས། ཨོཾ་
ཨཉྙཾ་ནས་ཤཔྟ་པྲ་ཏཱིཙྪ་སྭཱཧཱའི་བར་གྱིས་མཆོད་དོ། །གཉིས་པ་བཏུ་གཞི་ལས་སྔགས་ཇི་
ལྟར་བཏུ་བ་ལ་གསུམ། རྩ་སྔགས་བཏུ་བ། ལས་སྔགས་བཏུ་བ། སྙིང་པོ་བཏུ་
བའོ། །དང་པོ་ནི། སློབ་དཔོན་གྱིས་གཞུང་ཚིག་རྣམས་དག་པར་བཀླགས་པའི་
བརྗོད་དོན་དང་མཐུན་པར། ལས་ཀྱི་རྡོ་རྗེས་ཁྲུས་ལོང་དྲི་བཟང་གིས་བྱུགས་པ་ལ།
སིནྡྷུ་ར། གུར་ཀུམ། འགིའུ་ཝང༌་། བདུད་རྩི་ལྔ་རྣམས་མཚལ་དང་བསྲེས་པའི་སྣག་
ཚ་དང༌། གསེར་རམ་མི་རུས་སོགས་ཀྱི་སྨྱུ་གུས། བཏུ་གཞིའི་དཀྱིལ་འཁོར་ལས་
སྔགས་ཀྱི་ཡིག་འབྲུ་རྣམས་མར་མེ་གཅིག་ལས་གཉིས་ཆད་ལྟར་བྱུང་ནས་འདྲི་གཞིའི་
མཐའ་སྐོར་དུ་དབུ་ཕྱིར་བསྟན་ནས་གཡས་སྐོར་དུ་འཁོད་པར་བསམ་སྟེ་ཆ་མཉམ་
པར་འདྲིའོ། གཞུང་ཚིག་ནི། །རྟོག་པ་གསུམ་པ་ལས། ཇི་ལྟར་དྲུག་པའི་དང་པོ་
དང་། །ལྔ་པ་ཡི་ཡང་ལྔ་པ་དང་། །དྲུག་པ་ཡི་ནི་གཉིས་པ་ལ། །དབྱངས་ཡིག་
གཉིས་པ་དང་ལྡན་པ། །གཉིས་པ་ཡི་ནི་གསུམ་པ་(ཛ་) ལ། །ཡང་ནི་དབྱངས་ཡིག་
གཉིས་( ཨ་) པ་ལྡན། །བདུན་པ་ཡི་ཡང་གསུམ་( པ་) པ་དང་། །བཞི་པ་ཡི་ཡང་
གསུམ་( ང་) པ་ལ། །དབྱངས་ཡིག་བཅུ་( ཨོ་) གསུམ་དང་ལྡན་པ། །ལྔ་པ་ཡི་ཡང་
414

ལྔ་( མ་) པ་ལ། །དབྱངས་ཡིག་བཅུ་( ཨེ་) གཅིག་དང་ལྡན་པ། །དྲུག་པ་ལ་ཡང་
དང་( ཡ་) པོ་དང་། །ཡང་ནི་དྲུག་པའི་( ཡ་) དང་པོ་སྦྱིན། །ལྔ་པ་ཡི་ཡང་ལྔ་པ་
( མ་) ལ། །བཅུ་དང་གཅིག་( ཨོ་) གིས་བསྣན་ལྡན་པ། །བཞི་པ་ཡི་ནི་གསུམ་
( ང་) པ་ལ། །བཅུ་གསུམ་པ་( ཨོ་) ཡིས་མཉམ་བསྣན་པ། །དྲུག་པ་ཡི་ཡང་( ར་)
གཉིས་པ་ལ། །དབྱངས་ཡིག་ལྔ་( ཨུ་) པ་དང་ལྡན་པ། །གསུམ་པ་ཡི་ནི་ལྔ་( ཅ་)
པ་དང་། །རླུང་གི་ས་( ཡ་) བོན་དེ་ནས་སྦྱིན། །དབྱངས་ཡིག་བཅུ་གསུམ་( ཨོ་)
ཡང་དག་ལྡན། །བཞི་པ་ཡི་ནི་གསུམ་( ང་) པ་དང་། །དེ་ནས་རླུང་གི་ས་( ཡ་)
བོན་སྦྱིན། །དྲུག་པ་ཡི་ནི་དང་(ཡ་) པོ་དང་། །བཞི་པ་ཡི་ནི་གསུམ་པ་དང༌། །དེ་
ནས་རླུང་གི་ས་( ཡ་) བོན་དེ། །དབྱངས་ཡིག་བཅུ་གསུམ་( ཨོ་) པ་དང་ལྡན། །
བཞི་པ་ཡི་ནི་ལྔ་( ན་) པ་ལ། །དབྱངས་ཡིག་གསུམ་པ་( ཨི་) དང་ལྡན། །དེ་ནས་
མེ་ཡི་ས་( ར་) བོན་སྦྱིན། །རླུང་གི་ས་( ཡ་) བོན་དེ་བཞིན་ནོ། །དེ་ནས་ཡི་གེ་ཐ་མ་
སྦྱིན། །དབྱངས་ཡིག་བཅུ་( ཨེ་) གཅིག་པ་དང་ལྡན། །རླུང་གི་ས་( ཡ་) བོན་དེ་
བཞིན་མཆོག །དྲུག་པ་ཡི་ནི་དང་( ཡ་) པོ་དང་། །དེ་ནས་ཡི་གེ་ཐ་མ་སྦྱིན། །
དབྱངས་ཡིག་བཅུ་( ཨེ་)གཅིག་པ་དང་ལྡན། ། ཡང་ནི་རླུང་གི་ས་( ཡ་)བོན་
དང་། །གཉིས་པ་ཡི་ནི་( ཙ་) དང་པོ་དང༌། །གཉིས་པའི་གཉིས་པ་( ཚ་) དང་
ལྡན་པ། །བཞི་པ་ཡི་ནི་ལྔ་( ན་) པ་ལ། །དབྱངས་ཡིག་གསུམ་པ་( ཨི་) དང་ལྡན་
པ། །དེ་ནས་མེ་ཡི་ས་( ར་) བོན་དང་། །དབྱངས་ཡིག་གཉིས་པར་( ཨ་) ལྡན་པ་
དང་། །ལྔ་པ་ཡི་ནི་ལྔ་( མ་) པ་དང་། དེ་ནས་རླུང་གི་ས་བོན་( ཡ་) སྦྱིན། །ཐོག་
མར་རྣམ་པར་( ༀ་) སྣང་མཛད་སྦྱིན། །ས་( ཧ་) བོན་མཆོག་གི་དབང་ཕྱུག་དང་།
སྦྱར་བའི་སྟེང་དུ་སྟོང་པས་བརྒྱན། །སྡེ་ཚན་བརྒྱད་ཀྱི་( ཧ་) ས་བོན་ལ། །དབྱངས་
ཡིག་དྲུག་( ཨུ་) པ་དང་ལྡན་པ། །སྤྱི་བོར་ཐིག་ལེས་བརྒྱན་པར་བྱ། །ས་བོན་ནི།
བདུན་པའམ་བརྒྱད་པའི་ས་བོན་ཧ་དང༌། མཆོག་གི་དབང་ཕྱུག་ནི་ལུགས་ལྡོག་ཏུ་
བརྩིས་པའི་དབྱངས་བཅུ་གཅིག་པ་ཨཱུའོ། ། ལྔ་པ་ཡི་ནི་གཉིས་པ་( ཕ་) དང་། །
གསུམ་པ་ཡི་ནི་དང་( ཊ་) པོ་ནི། །མཁས་པས་གཉིས་སུ་( ཕཊ་) བརྗོད་པར་བྱ། །
415

འདི་ནི་དཔལ་ལྡན་འཇམ་པའི་མཆོག །འཇིགས་བྱེད་ཆེན་པོའི་རྒྱུད་འཁོར་ལོ། །མ་
ཧེའི་གདོང་ཅན་རྩ་སྔགས་ཏེ། །འབུམ་བཟླས་པས་ནི་ལས་ཀུན་བྱེད། འདི་ནི་སྔགས་
ཀྱི་རྒྱལ་པོ་སྟེ། །མ་བྱུང་འབྱུང་བར་མི་འགྱུར་རོ། །ཞེས་པའོ། །གཉིས་པ་ལས་
སྔགས་བཏུ་བ་ནི། སྔར་བཞིན་འདྲི་གཞིའི་བར་དུ། བདུན་པ་ཡི་ནི་བཞི་( ཧ་) པ་
ལ། །འོག་ཏུ་མེ་ཡི་ས་བོན་སྦྱིན། །དབྱངས་ཡིག་བཞི་པ་( ཨཱི་) དང་ལྡན་པ། །དེ་
ནས་མངའ་བདག་བཅུ་དྲུག་མཐའ། ། བདུན་པ་ཡི་ནི་གཉིས་( ཥ་) པ་དང་། །
གསུམ་པ་ཡི་ནི་དང་( ན་)པོ་ལ། །མེ་ཡིས་ས་བོན་( ར་) འོག་ཏུ་གདགས། །
དབྱངས་ཡིག་བཞི་པ་( ཨཱི་) དང་ལྡན་པ། །མངའ་བདག་བཅུ་དྲུག་ཐ་མའོ། །དྲུག་
པ་ཡི་ནི་བཞི་པ་( ཝ་)ལ། །དབྱངས་ཡིག་གསུམ་པ་( ཨི་) དང་ལྡན་པའོ། །དང་
པོ་ཡི་ནི་( ཀ་) དང་པོ་ལ། །འོག་ཏུ་མེ་ཡི་( ར་) ས་བོན་སྦྱིན། །དབྱངས་ཡིག་
གསུམ་པ་( ཨཱི་ ) དང་ལྡན་པའོ། །བཞི་པ་ཡི་ནི་དང་( ཏ་) པོ་ལ། །དབྱངས་ཡིག་
གཉིས་( ཨ་) པ་དང་ལྡན་པའོ། །བཞི་པ་ཡི་ནི་ལྔ་( ན་) པ་ནི། །མཁས་པ་ཡིས་ནི་
ལན་( ན་) གཉིས་བརྗོད། །ཐོག་མར་རྣམ་པར་( ༀ་) སྣང་མཛད་སྦྱིན། །སྡེ་ཚན་
བདུན་གྱི་ས་( ཧ་) བོན་ལ། །དབྱངས་ཡིག་དྲུག་( ཨུ་) པ་དང་ལྡན་པ། །སྤྱི་བོ་རུ་
ནི་ཐིག་ལེས་བརྒྱན། །ལྔ་པ་ཡི་ནི་གཉིས་( ཕ་) པ་དང་། གསུམ་པ་ཡི་ནི་དང་
( ཊ་) པོའོ། །འདི་ནི་སྔགས་ཀྱི་རྒྱལ་པོ་སྟེ། །མ་ཧེའི་གདོང་ཅན་སྦྱོར་པ་ཡིས། །
ཐམས་ཅད་ལས་ནི་བྱེད་པའོ། །ལས་ཀྱི་སྔགས་སུ་གྲགས་པ་སྟེ། །སུམ་འབུམ་བཟླས་
ན་ལས་ཀུན་བྱེད། །ཅེས་པའོ། །གསུམ་པ་སྙིང་པོ་བཏུ་བ་ནི། །སྔར་བཞིན་འདྲི་
གཞིའི་ནང་དུ། དྲུག་པ་ཡི་ནི་དང་( ཡ་) པོ་དང་། །ལྔ་པ་ཡི་ཡང་ལྔ་( ན་) པ་
ལ། །དབྱངས་ཡིག་གཉིས་པ་( ཨ་) དང་སྦྱར་བ། །བཞི་པའི་ལྔ་( ན་) པས་བརྟེན་
པར་བྱ། །བཞི་པའི་( ཏ་) དང་པོ་འོག་ཏུ་བཞག །དང་པོ་ཡི་ནི་དང་པོ་( ཀ་)
དང་། །ཐོག་མར་རྣམ་པར་( ༀ་) སྣང་མཛད་སྦྱིན། །སྡེ་ཚན་བདུན་གྱི་ཐ་( ཧ་)
མ་ལ། །དབྱངས་ཡིག་དྲུག་པ་(ཨ་) དང་ལྡན་པར། །དྲན་པ་དེ་བཞིན་མཐར་སྦྱིན་
ནོ། །སྟོང་པའི་ལྷ་ཡིས་མཉམ་བསྣན་པ། ། ལྔ་པ་ཡི་ནི་གཉིས་( ཕ་) པ་དང་། །
416

གསུམ་པ་ཡི་ནི་དང་( ཊ་) པོའོ། །འདི་ནི་མ་ཧེའི་གདོང་པ་ཡི། །སྙིང་པོའི་སྔགས་
སུ་རབ་ཏུ་གྲགས། །ཡི་གེ་རེ་རེ་འབུམ་བཟླས་པས། །འཇིག་རྟེན་གསུམ་གྱི་ལས་ནི་
གང༌། །ཅི་ཡང་རུང་བ་ཐམས་ཅད་བྱེད། །ཅེས་པའོ། །དེ་ནས་མན་ངག་ལྟར་ལྟ་
བར་ཧཱུཾ་བྲིས་ལ། བཏུ་གཞིའི་དཀྱིལ་འཁོར་གྱི་སྟེང་དུ་མཉྫིའི་ཁར་བཞག་གོ །གསུམ་
པ་བཏུས་པའི་སྔགས་བྱིན་གྱིས་བརླབས་ནས་མཆོད་པ་ནི། རང་གི་ཐུགས་ཀའི་ཧཱུཾ་
དང་བཏུས་པའི་ཡི་གེ་རྣམས་ལས་འོད་ཟེར་འཕྲོས་པས། །ཕྱོགས་བཅུའི་གཤིན་རྗེའི་
གཤེད་ལ་སོགས་པའི་སངས་རྒྱས་ཐམས་ཅད་ཀྱི་གསུང་གི་ཡོན་ཏན་དང་། བཏུ་
གཞིའི་བྱིན་རླབས་ཐམས་ཅད་རྩ་སྔགས་ལས་སྔགས་སྙིང་པོའི་སྔགས་ཀྱི་ཡི་གེ་རྣམ་
པར་སྤྱན་དྲངས། ཛཿཧཱུཾ་བཾ་ཧོཿབཏུས་པའི་ཡི་གེ་རྣམས་ལ་ཐིམས་པས། ཁ་དོག་
མཐིང་ནག་བཀྲག་མདངས་དང་ལྡན་ཅིང་འོད་ཟེར་དམར་པོ་འཕྲོ་བར་གྱུར་པར་
བསམས་ཏེ། དཔོན་སློབ་གཉིས་ཀས། ཨོཾ་ཨཉྙཾ་ནས་ཤཔྟ་པྲ་ཏཱིཙྪ་སྭཱ་ཧཱའི་བར་གྱིས་
མཆོད་དོ། །བཞི་པ་སྔགས་ཀྱི་རྗེས་གནང་བྱ་ཚུལ་ནི། དཔོན་སློབ་གཉིས་ཀ་ལྷན་
གཅིག་ཏུ་བསྐྱེད་པའམ། ཡང་ན་སློབ་མ་རྣམས་ཧྲཱིཿཧྲཱིཿས་བསངས་སྭབྷ་ཝས་སྦྱངས།
སྟོང་པའི་ངང་ལས་སྣ་ཚོགས་པདྨ་དང་ཟླ་བ་དང་ཉི་མའི་གདན་ལ་ཧཱུཾ་ལས་རྡོ་རྗེ་ཧཱུཾ་
གིས་མཚན་པ་ཡོངས་སུ་གྱུར་པ་ལས་སློབ་མ་རྣམས་དཔལ་རྡོ་རྗེ་འཇིགས་བྱེད་ཆེན་པོ་
སྐུ་མདོག་མཐིང་ནག་ཞལ་དགུ། ཞེས་པ་ནས། ཏིང་ངེ་འཛིན་སེམས་དཔའ་ཧཱུཾ་ཡིག་
མཐིང་ག་འོད་ཟེར་ལྔ་འཕྲོ་བ། དེའི་མིག་གཉིས་སུ་ཀྵི། ཞེས་པ་ནས། ཐུགས་ཀར་
ཧཱུཾ་གིས་མཚན་པར་གྱུར། ཅེས་པའི་བར་གྱིས་བསྐྱེད། རང་གི་ཐུགས་ཀའི་ཧཱུཾ་གི་འོད་
ཟེར་གྱིས་བཏུས་པའི་སྔགས་གསུམ་སྤྱན་དྲངས་པ་ཞལ་དུ་ཞུགས། ཐུགས་ཀར་ཏིང་
ངེ་འཛིན་སེམས་དཔའི་མཐར་ཡ་མཱནྟ་ཀ །དེའི་མཐར་ཧྲཱིཿཧྲཱིཿདེའི་མཐར་ཡ་མ་རཛཱ་
རྣམས་གཡས་སྐོར་དུ་འཁོད་པར་གྱུར་པར་དཔོན་སློབ་གཉིས་ཀས་བསམ། སློབ་
མས། བཅོམ་ལྡན་བདག་གིས་བཟུང་ལགས་ཀྱིས། །བདག་ལ་ཉེ་བར་མཛད་དུ་
གསོལ། །ཞེས་ལན་གསུམ་གྱིས་གསོལ་བ་གདབ། བླ་མའི་ཐུགས་ཀའི་སྔགས་འཕྲེང་
ལས་མར་མེ་གཅིག་ལས་གཉིས་ཆད་ཀྱི་ཚུལ་དུ་སྔགས་འཕྲེང་འོད་ཟེར་དང་བཅས་པ་
417

བྱུང་བ་ཞལ་ནས་ཐོན། སློབ་མའི་ཁ་ནས་ཞུགས། སྙིང་གར་ཏིང་ངེ་འཛིན་སེམས་
དཔའི་མཐར་ཕྱི་ནས་རིམ་བཞིན་གཡས་སྐོར་དུ་འཁོད་པར་བསམ་ལ། རྩ་སྔགས།
ལས་སྔགས། སྙིང་པོ་རྣམས་ཀྱི་རྗེས་ཟློས་ལན་གསུམ་མམ། བདུན་ནམ། ཉེར་
གཅིག་རེ་བྱ། བླ་མས་མེ་ཏོག་གཏོར་བ་དང་བཅས། བཅོམ་ལྡན་བདག་གིས་སྦྱིན་
ལགས་ཀྱིས། །འདི་ལ་འགོ་བར་མཛད་དུ་གསོལ། །དཔལ་རྡོ་རྗེ་འཇིགས་བྱེད་ཆེན་
པོའི་སྐུ་གསུང་ཐུགས་ཀྱི་བྱིན་རླབས་ཐམས་ཅད་སློབ་མ་འདི་རྣམས་ཀྱི་རྒྱུད་ལ་འཇ